Source: http://research.informiran.si/survey.aspx?docid=1252
Timestamp: 2020-04-07 06:44:38+00:00
Document Index: 4866433

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

e-obrazec 1252 - Nadzorstvena pritožba
e-obrazec 1252 - Nadzorstvena pritožbainfo page
Dokument: Nadzorstvena pritožba
Opis in uporaba dokumenta: Nadzorstveno pritožbo lahko vloži oseba, ki je stranka v sodnem postopku, če meni, da ji je kršena pravica do sojenja brez nepotrebnega odlašanja, oziroma da sodišče neutemeljeno dolgo rešuje njeno zadevo.
Nadzorstveno pritožbo lahko vloži le stranka sodnega postopka.
Označite, ali je vložnik nadzorstvene pritožbe fizična ali pravna oseba.
Vložnik je oseba, ki vlaga nadzorstveno pritožbo, ker je stranka v sodnem postopku, za katerega meni, da se vleče nerazumno dolgo.
Izberite vrsto sodne zadeve, v kateri je vložnik stranka v postopku. Če ne veste, za kakšno vrsto zadeve gre, izberite odgovor "ne vem".
Pravdna zadeva je zadeva, v kateri sodišče odloča o sporih iz osebnih in družinskih razmerij ter v sporih iz premoženjskih in drugih civilnopravnih razmerij fizičnih in pravnih oseb (npr. gospodarski spori, zapuščinski spori,...).
Kazenska zadeva je zadeva, v kateri sodišče ugotavlja, ali je obdolženec storil kaznivo dejanje. Kaznivo dejanje je dejanje, ki ga je zakon opredelil kot kaznivo, še preden je bilo storjeno, ter zanj določil tudi sankcije (npr. tatvina, rop, vlom, goljufija, umor,...).
Upravna zadeva je zadeva, v kateri sodišče odloča o zakonitosti posamičnih aktov, ki jih izdajajo državni organi, organi lokalne skupnosti in druge osebe, ki so nosilci javnih pooblastil, s katerimi le-ti odločajo o pravicah, obveznostih in pravnih koristih posameznikov (npr. zakonitost gradbenega dovoljenja, odločbe o razlastitvi, denacionalizacijske odločbe, odločbe o priznanju statusa žrtve vojnega nasilja,...).
Delovna zadeva je zadeva, v kateri sodišče odloča o delovnih sporih (npr. kršitev pogodbe o zaposlitvi, neupravičena odpoved pogodbe o zaposlitvi,...).
Nepravdna zadeva je civilnopravna zadeva, glede katere med strankami praviloma ne obstaja spor (izjema mejni spor). V nepravdnem postopku ne nastopajo stranke z nasprotujočimi interesi, temveč udeleženci, ki zahtevajo izdajo odločbe v korist vseh udeležencev (npr. postopki za ureditev osebnih stanj in družinskih razmerij, postopek o določanju odškodnine, postopek za ureditev meje, zapuščinski postopek, zemljiškoknjižni postopek,...).
Pravdna Kazenska Upravna Delovna Nepravdna Ne vem
Izberite vrsto sodišča, ki obravnava sodno zadevo vložnika.
Okrajno sodišče Okrožno sodišče Višje sodišče Vrhovno sodišče Republike Slovenije Upravno sodišče Republike Slovenije Delovno (in socialno) sodišče